Mire gondolj, ha 917 kilométert kell megtenned szembeszélben?

Minden induló vállalkozás számára motiváló lehet Rakonczay Gábor komfortzónán bőven túlmutató expedíciója. 44 nap és 4 órányi erőltetett menet után hétfőn, magyar idő szerint késő délután elérte a Déli-sarkpontot. A szárazföld, vagyis az Antarktisz széléről indulva, brutális fagyban, napi 8-10 órát húzva egy eleinte több, mint kilencven kilós szánt – szembeszélben, 917 kilométer hosszan.